Diari Oficial de la Generalitat Valenciana


Sumari del DOGV 3213, del 30-03-1998 (1998/2356)

ORDRE de 20 de març de 1998, de la Conselleria d’Ocupació, Indústria i Comerç, mitjançant la qual es determinen els crèdits que han de finançar els programes de formació professional ocupacional a través de la via de programació d’entitats que aporten recursos per a desenvolupar la programació en els centres FIP de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2356


Data del document
:   20-03-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 20 de març de 1998, de la Conselleria d'Ocupació, Indústria i Comerç, mitjançant la qual es determinen els crèdits que han de finançar els programes de formació professional ocupacional a través de la via de programació d'entitats que aporten recursos per a desenvolupar la programació en els centres FIP de titularitat de la Generalitat Valenciana. [1998/X2356]
  
Amb data 15 de desembre de 1997 va ser publicada en el Diari Oficial de la Generalitat Valenciana l'Ordre de 9 de desembre de 1997, de la Conselleria d'Ocupació, Indústria i Comerç, per la qual es determinaven els programes de formació professional ocupacional, els tallers de formació i inserció laboral i es regulava el procediment general per a la concessió d'ajudes durant l'exercici 1998.
  
Després de la publicació de la Llei de Pressupostos de la Generalitat Valenciana per a l'exercici 1998 (DOGV de 31 de desembre de 1997) i d'acord amb el que estableix l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar els esmentats programes de formació professional ocupacional, la quantia màxima de les ajudes que puguen concedir-se per a cada via de programació i programa, i també la línia pressupostària a càrrec de la qual es realitzaran.
  
En virtut d'això i de conformitat amb el que ordena la disposició addicional primera de l'Ordre de 9 de desembre de 1997 de la Conselleria d'Ocupació, Indústria i Comerç,
  
ORDENE
  
Article únic
  
L'assignació pressupostària per als programes definits en l'Ordre de 9 de desembre de 1997, de la Conselleria d'Ocupació, Indústria i Comerç, d'acord amb les vies de programació que es preveuen en l'article 13 de l'esmentada ordre serà:
  
1. A través d'entitats que aporten recursos per a desenvolupar la programació dels centres de formació i inserció professional per blocs temàtics, s'assigna una quantia màxima de 621.158.497 de pessetes, que serà finançada per la Conselleria d'Ocupació, Indústria i Comerç (la relació d'especialitats per a aquesta via de programació figura, amb caràcter limitador, en l'annex III de l'Ordre de 9 de desembre de 1997 de la Conselleria d'Ocupació, Indústria i Comerç).
  
2. La totalitat de les ajudes previstes en l'apartat precedent es finançaran a càrrec de la línia 401 del programa 322.20 de la Llei de Pressupostos de la Generalitat Valenciana de 1998.
  
3. El règim de pagaments i justificació de les ajudes es realitzaran en els termes establits en l'Ordre de 9 de desembre de 1997 (DOGV de 15 de desembre de 1997) i en les corresponents resolucions aprovatòries de concessió d'ajudes.
  
València, 20 de març de 1998
  
El conseller d'Ocupació, Indústria i Comerç,
  
DIEGO SUCH PÉREZ
  
Conselleria d'Agricultura, Pesca i Alimentació